COSME on yritysten kilpailukyvyn parantamiseen tähtäävä EU:n ohjelma, jossa keskitytään erityisesti pieniin ja keskisuuriin yrityksiin (pk-yrityksiin). Ohjelma perustettiin COSME-asetuksella, ja se perustuu kauden 2007–2013 yrittäjyyden ja innovoinnin ohjelmaan (EIP), joka on osa kilpailukyvyn ja innovoinnin puiteohjelmaa. Ohjelmalla pyritään myös optimoimaan yhteydet muihin pk-yritysten kannalta merkityksellisiin EU:n meno-ohjelmiin.

Gustav on virolainen yritys, joka valmistaa konditoriatuotteita itse tuoreista ja paikallisista aineksista. Se myy koristeluistaan tunnettuja tuotteitaan omissa kahviloissaan mutta myös ulkopuolisille vähittäismyyjille. Gustav on kasvanut voimakkaasti, mutta se on kohdannut matkan varrella myös haasteita, erityisesti kansainvälisen kasvun hallinnassa. Yrityksen johtoryhmä löysi potentiaaliset markkinat Suomesta, mutta ensin olisi perustettava Suomeen uusia tuotantolaitoksia, jotta yritys pystyisi pitämään kiinni 22 tunnin tuoreuslupauksestaan.

SilverCloud Health perustettiin vuonna 2012 Dublinin Trinity Collegen ja Materin yliopistollisen sairaalan akateemisen ja kliinisen tutkimuksen tuloksena. Yrityksellä on pitkä kokemus tehokkaiden, käyttäytymiseen perustuvien sähköisten terveysratkaisujen tarjoamisesta. Niillä helpotetaan muun muassa masennusta, ahdistuneisuutta, taloudellista stressiä ja syömishäiriöitä sekä parannetaan unta ja resilienssiä. Yritys tekee yhteistyötä yli 200 organisaation kanssa useissa näyttöön perustuvissa ohjelmissa, ja se on vuodesta 2012 lähtien auttanut jo yli 200 000:ta potilasta. Potilaista 73 prosenttia on raportoinut havainneensa huomattavaa parannusta käytettyään yrityksen alustaa 6–8 viikon ajan.

Kun tavoiteltu vipuvaikutus on 1:5 ja kauden 2014–2020 kokonaismäärärahat olivat 394 miljoonaa euroa, odotuksena on, että EFG-järjestelyn toiminta-aikana myönnetään vähintään kaksi miljardia euroa riskipääomaa yli 200 pk-yritykselle. Tämän odotetaan johtavan lähes 3,8 miljardin euron kokonaisinvestointeihin.

Marraskuussa 2019 pidettyyn Angel Investment Summit ‑konferenssiin osallistui 300 sidosryhmien edustajaa. Konferenssi tarjosi osallistujille tilaisuuden keskustella toimintapoliittisista aloitteista esimerkiksi ilmastonsuojelun, ympäristön ja sukupuolten tasapuolisen edustuksen aloilla sekä mahdollisuuden osallistua verkostoitumistapahtumiin. Osallistujilta saatu palaute oli erittäin myönteistä. Lisäksi lokakuussa 2019 järjestettiin menestyksekäs seminaari finanssiteknologiasta ja vaihtoehtoisesta rahoituksesta.

2.2 Erityistavoite B: markkinoille pääsy

COSME-asetuksessa täsmennettiin, että markkinoille pääsyn helpottamiseen olisi varattava 21,5 prosenttia kauden 2014–2020 kokonaistalousarviosta. Tähän erityistavoitteeseen osoitettiin vuonna 2019 yhteensä 64 miljoonaa euroa.

Enterprise Europe Network -verkosto

Enterprise Europe Network -verkosto tarjoaa pk-yrityksille laadukasta innovointi-, kumppanuus- ja kansainvälistymistukea ja tukee siten pk-yritysten kasvua, selviytymiskykyä ja kilpailukykyä. Verkostolla oli toimintaa kaikissa EU:n 28 jäsenvaltiossa ja muissa COSME-ohjelmaan osallistuvissa maissa. Enterprise Europe Network -verkoston liiketoiminnan laajentamispalveluista on tullut keskeinen väline asiantuntijatuen tarjoamiseksi nuorille eurooppalaisille pk-yrityksille, joiden kasvupotentiaali on suuri. Verkosto on myös ryhtynyt alustaviin toimiin tarjotakseen palveluja, joilla tuetaan pk-yrityksiä kestävyyden ja digitalisaation alalla. Covid-19-kriisin aikana verkosto on osoittanut kykenevänsä mukauttamaan palvelujaan, jotta se voisi auttaa pk-yrityksiä käsittelemään uusia haasteita ja mahdollisuuksia. Lisäksi se on aiempaa aktiivisemmin pyrkinyt auttamaan pk-yrityksiä torjumaan arvoketjun häiriöitä ja parantamaan yritysten selviytymiskykyä.

Enterprise Europe Network -verkoston toiminnan tulokset vuonna 2020 (vuoden 2019 talousarviosta yhteisrahoitetut toimet):

·Verkosto tarjosi tietoa, neuvontaa ja tukipalveluja 231 774 pk-yritykselle.

·Verkostokumppanuuspalvelut auttoivat vuonna 2020 pk-yritysasiakkaita kaikista verkostomaista tekemään yli 2 700 kansainvälistä kumppanuussopimusta ulkomaisten yritysten kanssa.

·Verkoston neuvontapalvelut auttavat vuosittain noin 2 137:ää asiakasta parantamaan kilpailukykyään ja innovointiaan Euroopan tasolla.

·Verkoston digitaaliset palvelut tavoittivat 14,1 miljoonaa pk-yritystä.

Keväällä 2021 toteutettu kyselytutkimus osoitti, että asiakkaat olivat erittäin tyytyväisiä vuosina 2019–2020 verkostolta saamiensa palvelujen laatuun. Vastaajista 94 prosenttia ilmoitti suosittelevansa verkoston palveluja myös muille. Lisäksi 90 prosenttia perusteellista neuvontaa saaneista vastaajista odottaa markkinoidensa parantuvan verkoston kanssa tekemänsä yhteistyön ansiosta.

Sisämarkkinoiden, teollisuuden, yrittäjyyden ja pk-yritystoiminnan pääosasto (GROW) ja EASME tekivät yhteistyötä monien EU-ohjelmien kanssa Enterprise Europe Network -verkoston hallinnoimiseksi ja sen toiminnan edistämiseksi muun muassa järjestämällä koulutuksia ja tapahtumia sekä vaihtamalla hyviä käytäntöjä verkoston alakohtaisissa ja temaattisissa ryhmissä. Lisäksi ne helpottivat yhteistyötä verkoston jäsenten ja rakennerahastoviranomaisten välillä. Enterprise Europe Network -verkosto tarjosi myös innovointiin liittyviä palveluja Horisontti 2020 ‑puiteohjelmasta ja Euroopan innovaationeuvoston yhteysrahoituksella. Nämä palvelut eivät kuulu COSME-avustussopimusten piiriin.

Tekstilaatikko 3. OiOi – Enterprise Europe Network -verkoston menestystarina

OiOi on pieni suomalainen yritys, joka luo kosketusnäyttöjä mistä tahansa pinnasta, kuten lumesta, jäästä tai kivestä. Enterprise Europe Network -verkoston Turun-toimipiste (EEN Turku) on tukenut yritystä sen perustamisesta eli vuodesta 2010 lähtien. OiOi-näyttöjä on asennettu monenlaisiin kohteisiin, kuten leikkikentille, ostoskeskuksiin, tiedekeskuksiin, sisäaktiviteettipuistoihin, sairaaloihin ja kouluihin. Lisäksi joitakin näyttöjä on asennettu keskeisille paikoille, kuten Helsinki-Vantaan lentoasemalle. Kotimaan menestyksestä huolimatta OiOi kohtasi haasteita laajentumisessaan kansainvälisille markkinoille. Yritys tarvitsi asiantuntijaneuvontaa tarjolla olevista mahdollisuuksista ja yhteyksistä sekä uudenlaisista keinoista kehittää kansainvälisiä liikesuhteitaan. EEN Turku tarjosi OiOille tilaisuuden osallistua kumppanuustapahtumiin eri maissa sekä myös muita kansainvälisiä kumppanuuspalveluja ja rahoitusneuvontaa. Verkoston tuella on ollut konkreettinen vaikutus OiOin liiketoimintaan. ”Olemme kaksinkertaistaneet liikevaihtomme vuosittain ja rekrytoineet uusia ohjelmoijia”, kertoo OiOin toimitusjohtaja ja perustaja Sami Kämppi. ”Olemme alan johtava yritys Suomessa, mutta lisäksi olemme laajentaneet toimintaamme Euroopassa ja myös kansainvälisesti, muun muassa Kiinaan.” Kämpin mukaan yritys aikoo käyttää verkoston palveluja myös tulevaisuudessa.

Sisämarkkinoiden välineiden vahvistaminen yhteisen digitaalisen palveluväylän valmistelemiseksi ja toteuttamiseksi

Yhteinen digitaalinen palveluväylä (Single Digital Gateway) on kunnianhimoinen julkisten palvelujen digitalisointiohjelma. Se tarjoaa EU:n ja kansallisella tasolla rajatylittävää tietoa sisämarkkinoihin liittyvistä oikeuksista ja säännöistä, muun muassa sisämarkkinamenettelyistä, sekä neuvontapalveluja ja mahdollisuuden antaa palautetta. Sitä käyttävät sekä suuri yleisö että yritykset.

COSME-ohjelmasta tuettiin työtä, jolla vahvistetaan yhteisen digitaalisen palveluväylän käynnistämiseen tarvittavia välineitä:

·Your Europe ‑portaalin (yhteisen digitaalisen palveluväylän isännöintiin käytettävä alusta) sisällön ja toimintojen laajentaminen